
A  Igunas 

donas  concnmntas  al  forn. 

Direcció  artística,  Jaume  Capdevila. 

La  acció  en  una  vila  del  Panadés. 
Dreta  y  esquerra  las  del  actor. 


Pere,  va  en  cos  de  camisa,  pantalón  de  color 
clar  y  mocador  lligat  al  cap. 

Maginet,  lambé  en  cos  de  camisa,  portant  un 
devantalet  com  el  que  solen  usar  los  fadrins  con- 
fiters. 

Lluiseta,  vestirà  de  noya  menestrala  del  dia, 
portant  devantal  gran  que  li  tapi'l  devant  de  la 
falda. 

Rita  y  CinUta,  de  sach,  faldillas,  devantal  y 
mocador  al  cap.  Las  altras  donas  vestiran  més 
apagesadas. 

Los  feynadors  son  unas  posts  d'  uns  quatre 
pams  de  llargada  per  un  d'ample,  que  serveixen 
pera  portar  las  cocas  al  forn. 


Aquesta  obra  es  propietat  de  son  autor,  qui  's  re- 
serva tots  los  drets. 

La  Associació  d'  Autors  Espanyols,  es  la  autorisada 
pera  '1  cobro  de  la  propietat  literària. 

ACTE  ÚNICH 


Planta  baixa  d'  una  casa  rònega,  de  parets  fumadas  y 
foscas,  ab  porta  al  foro  que  dona  al  carrer  Tota  la 
banda  dreta  estarà  ocupada  per  una  taula  llarga, 
arrambada  à  la  paret,  y  una  pastera  oberta,  ab  cedàs 
y  demés  accessoris,  y  un  cantiret  sobre  la  taula  A 
la  esquerra,  primer  terme,  una  porta  que  figura  co- 
munica ab  lo  departament  del  forn. 

Alguns  sachs  plens,  feixos  de  rama,  garbells  y  altres 
utensilis  propis  d' un  fon.,  convenientment  distri- 
buhits  per  la  escena,  y  també  una  escombra.  Un  pa  • 
rell  de  banchs  petits  y  algunas  cadiras  ordinarias. 

ESCENA  PRIMERA  ^ 

LLUISETA,  MALENA,  CRISTINA,  PERE  y  duas  ó  tres 
donas  més  La  primera  devant  de  la  pastera  passant 
farina,  y  las  altras  donas,  devant  del  tauleil,  endres- 
san  los  seus  útils  de  pastar,  tapant  ab  draps  las  co- 
cas  que  figura  tenen  sobre  'Is  feynadors,  que  des- 
prés pendràn.  Pere  las  apressa. 

Pere  Vaja,  cansonerap!...  Enllestiu,  qu' han 
de  venir  las  de  segona  fornada. 

Male.    Ahont  diastre  hi  posat  el  cetrill  del  oli? 

Lluís.    Si  'i  teniu  al  vostre  devant,  dona! 

Male.  lAy^  Santa  Llúcia  gloriosa  ens  guardi 
la  vista  y  la  claretat  per  tota!... 

Pere  Prou,  prou!...  Ja  me  la  diràs  un  altre 
dia  la  oració  de  Santa  Llúcia.  Ara  es 
qüestió  de  resar  la  de  sant  enllestim. 

Crist.    Sembla  que  us  fem  nosa. 

Pere  Nosa,  no;  ireira  de  bet  sangrat  qué  te- 
niu pare  que  tremoleu!...  pero  sí  voldria 
que  ja  haguéssiu  tocat  el  dos! 

Male.  (Ap.  à  una  de  las  donas.)  Sabs  per  qué 
frisa?  Perquè  ab  las  de  segonas  hi  pasta 
\<x  viuda  Rita,  comprens?... 

Lluís.  (Deixant  la  pastera.)  Com  que  encara 
tenim  d'  anar  à  buscar  las  pastaradas 
de  las  de  segonas. 

Pere  Y  la  feynada  que  m'  heu  donat  avuy: 
sembla  que  totas  us  heu  contrapuntat 
qui  faria  més  cocas. 

Lluís.  Y  tant  que  amohina  una  fornada  massa 
carregada  de  cocas. 

Pere      La  que  n'  ha  fet  menos,  n'  ha  fetas  tres. 

Male.    Esteu  de  molt  pocus  amigiis  avuy,  Pere. 

Crist.  Y  la  mala  mà  que  té!  Lo  meu  pà  ha  sur- 
tit  tot  recremat  de  la  sola  y  recuyt  de 
sobre. 

Pere      Millor,  dona,  millor;  aixís  semblarà  que 

mengis  borregos  de  Vilanova. 
Lluís.    El  forn  que  anava  una  mica  massa  fort. 
Pere      Es  que  porta  massa  foch  à  dintre. 
Crist.    Ja  dóna  forsa  gust  menjà  '1  pà,  que  Deu 

nos  en  dó,  massa  ressech. 
Pere     Que  vols  dir  que  no  '1  posas  à  la  finestra 

perquè  V  ayre  1'  acabi  de  ressecar? 
Crist.    Aixó  quan  es  massa  tou. 
Male.    Sí,  no  li  posis  y  dóna  '1  tou  à  la  canalla 

de  casa,  ja  veuràs  quina  destrossa  'n 

faràn. 

Crist.  Y  'Is  meus?  Treginan  una  barra  que  ni 
la  d'  embarrar  la  porta  del  carrer. 

Pere      Feulos  tirar  per  ministres. 

Male.  El  mitjà  de  casa,  ja  bo  es  prou  d' espa- 
vilat, ja:  no  vol  anar  à  estudi  y  '1  faig 
anar  à  arreplegar  fems,  y  no  hi  ha  dia 
que  no  me  'n  arreplegui  tres  ó  quatre 
sanalladas , 

Pere  Donchs  que  segueixi  per  aquest  rengló, 
que  ja  farà  carrera.  Heu  enllestit? 


Male.    Si,  home;  ja  'ns  ananém. 

Pere  .   Vaja,  donchs,  fins  à  la  setmana  entrant. 

Crist.    Si  Deu  vol! 

Male.    Adeu  siaus! 

Lluís.    Que  aprofiti  '1  pà,  que  Deu  nos  en  dó! 
Male.  Gracias!... 

Se  *n  van,  prenent  cada  una  el  seu  feynador  ab  las 
cocas  tapadas  com  se  ha  dit,  cetrill,  algún  plat,  etz. 

-    ESCENA  II 

LLUISETA  y  PERE 

Pere  Desitjava  quedar  à  solas  ab  tú  per  par- 
larte. 

Lluís.    Y  aixó,  que  hi  ha  alguna  novetat,  pare? 

Pere  Y  grossa!  Tens  de  rompre  las  tevas  re- 
lacions ab  el  xicot  de  la  viuda  Rita. 

Lluís.  Qué!.  .  Qué  diheu?...  Que  renyeixi  ab  el 
Maginet? 

Pere  Sj!...  Avuy  mateix,  que  vindrà  à  coure 
carquinyolis,  li  donas  las  dimisorias. 

Lluís.    Pero,  per  qué,  pare? 

Pere  Per  qué?...  jEeira  de  bet  sangrat  qué 
teniu  pare  que  tremoleu!...  Perquè...  ja 
ho  sé  Jo,  per  qué! 

Lluís.  Pero,  jo  nó  ho  sé!  y  'm  sembla  que  tinch 
dret  à  saberho,  perquè  soch  V  interes- 
sada. 

Pere      Per  ara^  ja  sabs  prou. 

Lluís.  Donchs,  vull  sapiguer  més;  que  1  saber, 
diu  que  no  ocupa  lloch.  Unas  relacions 
que  véyeu  ab  tan  bon  agrado,  que  fins 
pensavau  en  fer  dos  casaments  casant- 
vos  vos  ab  sa  mare_,  no  's  trencan  aixís 
com  aixís,  de  bóbilis  bóbilis. 

Pere  Ja  veuràs;  per  haver  de  pastar,  tan  se 
val  que  tot  fem  cocas.  Que  vol  dir:  que 
tant  r  un  com  V  altre  casament .  son  im- 
possibles. 

Lluís.    Pero,  per  qué? 

Pere      iEeira  de  bet  sangrat!...  No 'm  fassis 

enrahonar!...  y,  vaja,  ja  n' hi  ha  prou 

en  que  jo  sàpiga  lo  que  sé. 
Lluís.  Pero,  qué  es  lo  que  sabéu? 
Pere      T'  ho  diré,  donchs:  Sabs  que  jo,  no  més 

que  per  qué  tú,.  al  casarte  ab  el  Magi- 

net,  no  haguessis  tingut  de  separarte  del 

meu  costat,  hauria  fet  el  gran  sacrifici 

de  casarme  ab  sa  mare! 
Lluís.    No,  pare;  èl  sacrifici  no  V  hauríau  fet 

per  mi;  1'  hauríau  fet  per  vos;  perquè  la 

Rita  us  agrada  forsa. 
Pere      Qué  sabs  tú!..  jReira  de  bet  sangrat  qué 

teniu  pare  que  tremoleu!... 
Lluís.    Je,  je,  je!..  Prou  que  ho  sé!...  Si  quan 

parléu  d'  ella,  ho  feu  ab  una  bocassa 

que  us  hi  passaria  la  pala  d'  enfornar 

pans  de  sis  lliuras. 
Pere      jLluiseta,  Lluiseta!...  Que 'm  faltas  al 

respecte!... 

Lluís.  Y  l' alabréu  fins  als  núvols,  dihent:  té  una 
cara,  que  ni  cap  senyora!...  quan  cami- 
na, ho  fa  ab  tanta  magestat  que  sembla 
una  Mare  de  Deu  y  un  home  fins  tot  tre- 
mola! 

Pere  Donchs,  bé:  aquesta  dona,  que  fins  avuy 
m'  havia  semblat  una  Mare  de  Deu,  hi 
sapigut  qu'  erít...  (Ahaixant  la  veu.)  una 
mala  bagassa! 

Lluís.    iQue  la  Rita,  era!...  lY  ara,  pare!... 

Pere  Sí,  filla,  si!...  Sàpigas  que  hi  ha  nits, 
( Ah  misteri.)  en  que  un  home  entra  à 
casa  seva  per  la  porta  del  hort! 

Lluís  Qui  us  ha  dit  semblant  cosa,  pare?...  No 
ho  crech!...  A  la  mare  del  Maginet  se 
r  ha  tinguda  sempre  per  una  dona  molt 
honrada! 

Pere      Las  apariencias  engany an  de  vegadas. 

M'  ho  ha  assegurat  una  persona  que  no 
'm  deu  enganyar:  ta  tia  Tana,  ma  ger^ 
mana. 

Lluís.        cóm  pot  assegurarho? 

Pere      Perquè  ella  mateixa  li  ha  vist  entrar. 

Tarapoch  ho  volia  creure  quan  va  dirli 
la  Cinteta;  y  anà  uns  quants  días  se- 
guits^ després  de  sopar,  à  casa  d'  aques- 
ta, fins  la  nit  passada  que  desde  la  fines- 
tra que  dona  enfront  del  hort  de  ca  la 
Rita,  va  veure,  efectivament^  com  un 
home,  allà  'ns  à  quarts  d'  onze,  obria  la 
porta,  atravessava  1'  hort,  y  's  ficava  à 
casa. 

Lluís.    Oh!...     no  '1  conegueren? 
Pere      No;  pero  pensan  qui  es. 
Lluís.    Es  tan  gros  aixó,  pare,  que  no  sé  si  ho 
cregui! 

Pere      Ta  tia  no  diria  una  cosa  per  un'  altra. 
Lluís.    Veritat..,  Pero  jo  no  sé  per  qué  '1  Magi- 

net  y  jo,  hem  de  pagar  culpas  d'  altre. 
Pere      Per  alló  que  diuhen:  que  dels  pecats  dels 

pares,  els  fills  ne  van  geperuts.  Y  prou! 

Ja  t'  hi  dit  lo  que  fa  1  cas. 
Lluís.    Donchs,  no,  no  y  no  serà  lo  que  voleu 

de  que  renyeixi  ab  el  Maginet! 
Pere      jReira  de  bet  sangrat  qué, teniu  pare  que 

tremoléu!...  Serà,  perquè  ho  vull  jo! 
Lluís.    Donchs^  també  'm  faré  sagrestar! 
Pere      Fas  bé  de  dii  ho,  perquè  aixís  qualsevol 

dia  que  '1  teu  pastelero  vinga  à  coure 

marengas  ó  carquinyolis,  V  agafo,  V  en- 

forquillo,  r  enforno  y  1  rosteixo  com  un 

gall  d'indi! 

Lluís.    (Ploriquejant.)  i  Ves,  pobre  Maginet!... 

iQuina  culpa  hi  té  ell,  y  jo!... 
Pere      No 'm  vingas  ab  ploramicas!...  y,  apa, 

cap  allà  dintre,  y  comensa  à  endressà  1 

pastador,  que  aviat  vindràn  las  segonas. 
Lluís.    Ves,  pobre  Maginet!...  Jo  no  hi  vull 

renyir,  perquè  T  estimo!... 
.   (Entra^  plorant,  al  departament  del  forn,) 

ESCENA  III 
PERE,  y  aviat,  MALENA. 

Pere  jVaya  si  hi  renyiràs!...  DoDchs,  no  fal- 
tava més,  jreira  de  bet  sangrat!...  Al 
forn  del  Pere  Pastera,  mana  '1  Pere! 

Male.     {Vé  portant  un  pd  moreno.)  Bon  dia!... 

Caramba,  Pere,  tinguéu  una  mica  més 
de  cuydado  ab  las  pastaradas! 

Pere      Y  aixó,  qué  't  passa  Malena? 

Male.  Que  m'  heu  cambiat  un  pà:  aquest  no  es 
meu,  teniu. 

Pere  ( Prenenilo.)  Si^  vaja;  serà  de  la  Cristina, 
y  ella  'n  tindrà  un  de  teu.  Com  que  pas- 
téu  igual  classe^  no  es  estrany  confon- 
dre'ls. 

Male.     ( Mortificada.)  Que  pastém  igual  classe! . . 

Fugiu  d'  aquí!...  No  V  hem  pastat  may  à 
.  casa  un  pà  tan  trist,  que  Deu  nos  en  dó! 

pastém  mestali!  Si  fins  m' hi  jugaria  que 

aquest  pà,  es  de  farina  de  sègol. 
Pere      No  tant,  Malena,  no  tant!... 
Male.     jY  ara,  que  teniu  pà  al  ull? 
Pere      No,  que  '1  tinch  à  la  mà,  veus? 
Male.     Gracias  à  Deu,  à  casa  pastém  un  pà, 

que  per  gustós  no  enveja  res  al  de  la 

fleca. 

Pere      Bueno,  dona;  T  aniré  à  cambiar;  tot  fos 

de  tan  bon  arreglo. 
Male.  .  Y  ben  depi  essa  que  vull  el  meu!...  jQue 

pastém  igual!...    jEins  me  'n  donaria 

vergonya!... 

ESCENA  IV 

Los  mateixos,  y  CRISTINA,  que  porta  també  un  pà. 

Crist.    Deu  vos  guart! 
Pere      Aqui  la  tens. 

Crist.    Pere,  teniu  aquest  pà,  (li  dona.)  que  no 

Male. 
Pere 

Male. 

Pere 

Crist. 

Male. 

Crist. 

Male. 

Crist. 

Male. 

Pere 


Crist. 
Male. 
Crist. 
Male. 
Crist. 

Pere 

Male. 

Crist. 

Male. 

Pere 


Lluís. 
Crist. 
Male. 


es  meu.  No  'n  meüjém  à  casa  de  pà  d' 
ordi. 

Quédiu?... 

Té;  ves  si  es  el  teu.  {d  Malena,  donantli 
el  pà.) 

Si  que  ho  es.  [el  pren.)  • 
Y  aquest  el  teu?  {igual  d  Cristina,) 
El  mateix,  {el  pren.) 
Qué  deyas,  que  aquest  pà  era  d'  ordi?. 
Bé  's  veu  prou;  no  més  cal  mirarlo. 
Fugiu!...  El  seu  es  de  blat  xeixa! 
No!...  es  de  farina  de  llubins! 
Pot  ser  sí  que  n'  hi  barrejas. 
Prou!...  No  teniu  cada  una  1  vostre  pà? 
Donchs,  apa!...  à  portar  T  esmorsar  al 
tros,  que  'Is  vostres  homes  ja  1  deuhen 
esperar. 

Tú  sí,  que  hi  barrejas  farina  de  guixas. 
Aixó  no  m'  ho  dirías  à  la  cara! 
No;  t'  ho  dich...  al  clatell! 
Ahont  va  aquesta  poca  solta! 
A  qui  diu  poca  solta  aquesta  poca  ver- 
gonya! ( Amenasantse  ah  els  pans.) 
Eh!.,  i  Alto,  alto!..  ílnlerposantse. )Vrou\\ 
jReira  de  bet  sangrat!... 
Ahont  va  aixó!...  i  Que  hi  barrejo  farina 
de  guixas!... 

Preguntho  à  la  Cinteta,  que  li  va  dir  el 

moliné  del  Moli  Baix! 

jLa  Cinteta  ha  dit  aixó?...  iTan  embus- 

tera  ets  tú  com  ella! 

Vaja,  prou!...  0  sino  à  cops  d'  escombra 

vos  acompanyo  al  carrer! 


ESCENA  V 

Los  mateixos,  y  LLUISETA. 

Qué  son  aquests  crits? 
Aquesta  ximple  que... 
(Amenassantla.)  Si  tornas  à  dirme  xim^ 

ple  t'  enforno  '1  pà  dintré  '1  cervell! 
Crist.     jXimple!,  iximple!,  ximple!... 
Male.    Té!,  té!,  té!...  (Pegantli  cops  ah  el pd.) 
Crist.    Oy!...  ,ay!...  oy!... 

Pere  y^luiseta  las  descomparteixen,  quedant  la  sego  - 
na  consolant  à  Cristina  que  s' ha  deixat  caure,  geme- 
gant,  en  una  cadira. 

Lluís.  íMalena!... 
Pere      íTú,  malandando!...  iProu!... 
Male.    Que  vagi  dihent  que  soch  ximple! 
Pere      {Espenyentïa  cap  d  /ora.)  jApa!...  Vésten! 
Male.    Poca  vergonya! . . . 
Pere      j Calla,  si  pots!... 
Male.     Y  encara  li  donéu  rahó? 
Pere      iReira  de  bet  sangrat!...  Ves  de  no  fer- 
me  enfadar  à  mü... 
Male.     No  'm  contéu  més  com  à  parroquiana! 

{Se  'n  va.) 

Pere      jM  may  que  t'  acostis!... 


ESCENA  VI 


L·LUISETA,  CRISTINA  y  PERE 

Lluís.    Vaja,  Cristina;  sosseguéus,  dona. 
Crist.    jOy,  del  ull!  .. 

Lluís.    Un  petit  blau,  que  no  serà  res:  una  mi- 
ca d'  aygua  fresca. 

{Pren  lo  canti  y  li  xupa  V  ull  ah  aygua.) 

Pere      Després  diran  que  '1  pà  no  fa  mal. 

Crist.    Ja  es  fora  aquella  bruixota? 

Pere      Sí;  ja  ha  marxat. 

Crist.    {Alsantse.)  Se  recordarà  de  mü... 

Lluís.    Dexeuho  corre  y  no  hi  penséu  més. 

Crist.    Sino  hagués  sigut  lo  cop  de  pà  al  ull, 
prou  li  repico  l' esquena  com  un  matalàs! 

Pere      Vaja,  ves,  y  no  li  diguis  may  més  ase 
ni  bèstia. 

Crist.    Aixó  nó  li  diré!...  pero  sí  que  li  esplica- 

ré  un  qüento!... 
Lluís.    Més  valdrà  que  ho  deixèu  corre,  dona. 

Crist.    Oy!...  iQuina  una  jo! 

Pere      Primer  consultho  ab  el  coixí. 

Crist.    Ca!...  Ara  mateix  hi  vaig!...  Ja  ho  sen- 

tiréu  à  dir! 
Lluís     Pero,  dona!... 

Crist.  Jo  us  prometo  que '1  seu....  dallonsas^ 
veurà  la  meva  cara! 

{Marxa  decidida.) 
Lluís.    {Desde  la 'poria.)  QJX\'à\^w^^....  Escoltéu!... 
Pere      Déixala  anar!... 
Lluís.    Va  molt  enfutismada. 
Pere      Ja  hi  estan  fetas  à  esgatifinyarse. 
Lluís.    Vaya  uns  génits! 

Pere  Son  dugas  pessas  que  si  m'  embrutas  te 
enmascaro....  Vaig  à  buscar  el  pà  de 
las  segona s,  y  si  vé  1  minyó,  ja  ho  sabs, 
eh?:  que  fins  aqui  heu  arribat. 

Lluís.    Pero,  pare!... 

Pere  jPero,  romansos!...  Tan  se  val  que  di- 
guis santa  com  salve:  te  torno  à  dir  que 
no  ho  vull  y  no  serà;  que  al  forn  del 
Pere  Pastera,  mana  '1  Pere! 

{S  en  m  pel  /oro.) 


ESCENA  VII 
LLUISETA,  y  aviat  MAGINET. 

Lluís.  Ves,  ara,  quina  culpa  hi  tenim  nosalres 
si  la  mare  del  Maginet...  Vaja,  ni  ho 
crech^  ni  ho  puch  creure!...  y  ho  tindria 
de  veure  pels  meus  propis  ulls  per  fer- 
mho  creure!  Una  dona  més  bona  que  1 
pà  de  xeixa!...  i  Vaja,  no  pot  ser!... 

( Ve  Maginet,  portant  imas  quantas  llau- 
nas  ah  pastas  per  coure.) 

Magí.     Bon  dia,  Lluiseta!... 

Lluís.    Ay!...  ^^Ets  tú? 

Magí.  Y  donchs,  qui  vols  que  sigui.  {Deixa  las 
llaanas  solre  la  taula.)  (íQue  no  t'  ha  dit 

res,  ni  t'  ha  avisat  per  endavant  el  teu 

^nas? 

Lluís.    El  nas?...  Que  m'  havia  de  dir? 

Màgi.     Ja  veuràs,  {acostantsJii.)  dónam  una  en- 

sumada...  allà  hont  vulguis,  no  miris 

ahont. 

Lluís.    Fuig  d' aquí!..  [Retx assanüo .) 

Magí.     Te  recrearías  ab  los  olors  de  confituras. 

Vinch  tot  jo  perfumat.  Figura't  que  tot 
lo  dematí  que  m'  estich  al  peu  del  perol 
confeccionant  peras  de  confitura^  embol- 
callat ab  los  aromàtichs  vapors  que  's 
desprenían  de  la  bullició  del  sucre  y... 

Lluís.    Ay,  noy;  qu'  estàs  poétich. 

Magí.  Quan  me  trobo  devant  teu,  la  inspiració 
se  'm  sobrix  per  tot  arreu. 

Lluís.  Donchs,  mira;  si  tú  has  passat  lo  dema- 
tí entre  Is  dolsors  de  las  confituras,  jo 
r  hi  passat  entre  amargors  y  ab  els  ulls 
ploriquejant. 

Magí.     Ja  sé  per  qué. 

Lluís.    Ho  sabs?...  Que  has  vist  al  pare?... 

Magí.  No;  pero  'm  penso  '1  que  és:  Es  que  las 
donas  que  han  pastat  avuy,  han  fet 
moltas  cocas  enramadas  ab  ceba  y... 

Lluís.    jXimple!...  ipoca  solta!... 

Magí.  j Moltas  gracias,  pel  favor!...  Y  donchs, 
qué  ha  passat? 

Lluís.  Que  'í  meu  pare  m'  ha  ordenat  resoluda- 
ment...  que  trenqui  las  mevas  relacions 
ab  tú! 

Magí.     jAy,  pobre  de  mí  desgraciat!.,  y  perquè? 

Lluís.  Perquè...  (qué  li  diré  ara!...)  perquè  diu 
que  ta  mare...  té  massa  mal  génit. 

MÀGI.  íY  qué  n'  hem  de  fer  nosaltres  del  génit 
de  la  mare!...  No  1  necessitém  per  res 
per  estimarnos! 

Lluís.  Es  lo  que  jo  li  he  dit;  pero  no  hi  ha  val- 
gut; y  m'  ha  ordenat  que  avuy  mateix, 
{ploriquejant.)  te  despedís  per  sempre! 

Magí.     Ah,  no!...  Si  'm  tinch  de  despedir  de  tú 

per  sempre...  jserà  per  sempre!  En  lloch 
de  ficar  al  forn  aquestas  llaunas  de  car- 
quinyolis... jm'  hi  ficaré  jo! 

Lluís.    Pots  estalviarte  '1  ferho. 

Magí.     Per  qué?... 

Lluís.  Perquè  '1  pare  diu  que  sino  rompém  nos- 
tras  relacions...  it'  hi  ficarà  ell  al  forn! 

Magí.  jCristo,  quina  animalada!...  Aixó  seria 
una  barbaritat!...  Y  donchs,  qué  farém, 
Lluiseta? 

Lluís.    Qué  ho  sé  jo;  si  estich  tan  trastornada!.. 

Ja  veuràs;  per  de  prompte^  farém  veure 
que  estém  renyits. 

Magí.  jMacatxum,  macatxum!...  Jo  no  ho  po- 
dré resistir!... 

Lluís.  Pero,  home;  serà  de  mentidetas:  entre 
tant^  pot  ser  el  pare...  y  després,  sabs 
que  jo  t'  estimo. 

Magí.     Si;  pero  jo  t'  estimo  més. 

Llúis.    Oy  que  no! 

Magí.     Que  sí! 

Lluís.    Que  no! 

{Repeteixen  algunas  vegadas  el  si  y  el 
no^  acompanyantlos  ah  un  accionat  de  hras) 


ESCENA  VIII 


Los  mateixos,  y  CINTETA,  pel  foro. 

CiNTE.    Ay,  ay!...  que  juguéu  à  la  morra? 
Lluís.    Ay!...  {Sorpresa,) 
Magí.     (Ahont  va  aquesta  estripa-cuentos!) 
Lluís.    Hola,  Cinteta;  que  ja  heu  fet  pà? 
CiNTE.    De  las  sis  del  matí  que  està  fet:  encara 

espero  que  1  vinguéu  à  buscar. 
Lluís.    Ay,  ay!...  Qu'  erau  de  la  fornada  de  pri- 

meras? 

CiNTB.    Vosaltres  diréu^  dQue  no  hi  es  ton  pare? 
Magí.     Que  està  bé '1  forn  per  coure  aquestas 
pastas,  Lluiseta? 

Lluís.  Sí,  >  fesho  desseguida,  que  després  hem 
de  coure  pà. 

Magí.     Tot  seguit!  [Pren  las  Uaiinas  y  entra  al 

departament  del  forn.) 
CiNTE.    Donchs,  que  hi  es  ó  no  hi  es  ton  pare? 
Lluís.    Es  à  buscar  el  pà  de  las  segonas.  Ara 

deurà  anar  à  casa  vostra.  ^Que  haviau 

de  pastar  de  primeras? 
CiNTE.    No  ho  sé!...  Bé  ho  vaig  demanar  ahir. 

Ja  't  dich  jo  que  ton  pare,  d'  un  quant 

temps  ensà,  cuyda  molt  poch  de  conten- 

tar  als  parroquians. 
Lluís.    Si  qu'  ho  estranyo  que  hagi  tingut  aquest 

descuyt. 

CiNTE.  Si  la  viuda  Rita,  la  mare  del  teu  xicot, 
hagués  tingut  de  pastar  de  primeras,  no 
se  'n  hauria  descuydat  ton  pare;  pero 
crech  que  avuy  pasta  de  segonas. 

Lluís.    Sí;  pero  per  nosaltres  tothom  es  igual. 

CiNTE.  [Al  retintin.)  Avans  sempre  pastava 
molt  demati,  de  primeras;  pero  aquesta 
nit  passada  pot  ser  ha  tingut...  de  vet- 
llar·un  malalt,  y  no  s'  ha  pogut  llevar 
massa  demati  per  fé  '1  pà;  (^comprens? 

Lluís.  No;  no  comprench  res,  ni  m' interessa 
compendreho. 

CiNTE  Ya!...  Jo  'm  pensava  que  sí,  perquè  com 
t'  ha  d'  ésser  sogra,  y  segons  diuhen,  pot 
ser  fins  madrastra  y  tot,  (Jsabs?... 

Lluís.  Hi  ha  personas  que  's  cuydan  més  del 
vehí  que  de  casa  seva,  y  enrahonan  més 
de  lo  que  haurían  d'  enrahonar. 

CiNTE.  Ja, tens  rahó,  ja;  pero,  (iquí  '1  fa  callar 
el  dir  de  la  gent?...  y  després,  sempre 
hi  hà  malas  llenguas. 

Lluís.  Sí!...  y  fins  n'  hi  hà  alguna  que  pica 
més...  que  la  d'  escorpit! 

CiinTE.  (Aixó  deu  anar  per  mí.)  Donchs,  si:  ve- 
nia per  saber  si  tinch.de  coure,  ó  no. 

Lluís.    Ja  us  hi  dit  que  sí^  y  1  pare...  miréuse'l! 

ESCENA  IX 

Las  mateixas,  y  PERE,  que  vé  portant  uwa  post  al  cap, 
que  figura  plena  de  pans  per  coure,  tapats  ab  una 
flassada. 

Pere     Hola^  Cinteta!..  Ara  vinch  de  casa  teva; 

aqui  porto  '1  teu  pà. 
CiNTE.    Ja  era  hora...  De  las  sis  del  dematí  que 

està  fet.  Surtirà  un  pà  tot  assegut. 
Pere      Que  volias  ser  de  primeras?...  (Encara 

té  la  post  al  cap.)  iLluiseta,  dona!...  Aju- 

dam  à  descarregar  la  post! 
Lluís.    Ay!...  Dispenséu;  no  m'  ht havia  ata- 

layat. 

(L'  ajuda  d  baixar  la  post,  que  deixa7L·  d  terra,) 

Pere     Ahont  tenías  el  cap? 

CiNTE.    El  devia  tenir...  allà  dintre,  1  forn. 

Pere  Pobre  cap,  que  1  tingués  una  estona  no 
més  dintre  '1  forn!  No  patiria  may  més 
la  boca  de  mal  de  caixal. 

OiNTB.  Voléu  fer  lo  favor  de  dirme,  per  qué  no 
hi  sigut  de  primeras? 

Pere  T'  ho  diré  claritu,  ja  sabs  que  no  tinch 
pels  àla  llengua:  Perquè  dugas  vegadas 
seguidas  ho  havías  d'  ésser,  y  no  t'  has 
llevat  à  fer  pà,  enredantme  las  fornadas 
de  primeras  y  las  de  segonas.  Ja  ho 
sabs,  ara. 

OiNTE.    No  sabia  que  1  que  paga,  no  pogués... 
Pere      Calla,  calla!...  Que  encara  t' hi  fet  un 

favor,  estalviante  que  't  llevessis  massa 

demati. 

CiNTE.    Ay,  Pere!...  Veig  que '1  llegir  vos  fa 

perdre  ï  escriure. 
Pere     Ja  veuràs,  no  'm  vingas  ab  indirectas... 

perquè  '1  cielu  estd  nubladu. 


—  18  — 


ESCENA  X 

Los  mateixos,  y  JANOTA  y  PONA.  Venen  portant  ansa 
per  ansa  un  pané,  y  dsrrera  d'  ellns  venen  tres  ó 
quatre  donas  més  Totas  portaràa  lo  feynador,  com 
també  algún  plat  ab  minestra  pera  las  cocas,3^al- 
g-una  també  cetrill  d'  oli,  de  llauna.  Se  colocaràn  to- 
tl·lS  devant  la  taula  y  la  pastera,  traflquejant  en  ellas 
y  simulant  arreg-lar  las  cocas 


PoNA      Bon  dia  y  bonhora! 
Jano.     Ja  heu  esmorsat,  Pere? 
Lluís.    Ja  ho  hem  fet,  ja. 

Pere      Ah!...  Ja  van  venint!...  Aném  per  fey- 

naj·que  V  any  es  curt. 
'CiNTE.    Vaig  à  buscar  las  cocas. 
Pere      Vés,  y  no  triguis. 
CiNTE.    Ni  cinch  minuts...  Adeu  siau!... 
PoNA      Adeu,  Cinteta! 

Pere      (A  Lhmeta.)  Agafa  la  post,  Lluiseta, 
que  r  entrarém  aUà  dintre. 

ÍL'  e^itran  al  departament  del  forn.) 


ESCENA  XI 


JANOTA,  PONA  y  las  demés  donas  que  han  vingut  ab 
ellas. 

PoNA  Avuy  també  pasta  la  viuda  Rita,  que 
diuhen  que  's  casa  ab  el  Pere. 

Jano.  Bé  ho  he  sentit  à  dir,  que  diu  si  faràn 
dos  casaments. 

PoNA      Ho  trobo  bastant  ben  encertat. 

Jano.  Qué  vols  que  't  diga:  me  sembla  que  no 
lligarían. 

PoNA  Prou!...  El  Pere  es  tan  trempat,  que  si 
fos  oli  fins  lligaria  ab  V  aygua 

Jano.     Pero,  vols  dir  que  ja  es  cosa  feta? 

PoNA  Jo  crech  que  'fe  més  conversa  de  la  gent 
que.no  pas  altra  cosa;  alló  de  dicJm  man 
dichUj  (isabs? 

Jano.     Bé,  sí;  com  que  'Is  seus  xicots  festejan, 

y  ell  y  ella  son  viudos... 
PONA      La  gent  ha  dit:  ; Terra  roja  descoberta! 
Jano.     Calla,  que  tornan!... 

(Se  posan  d  taratUjar  una  cansà,  Pere  y 
Lluiseta  apareixen  enrahonant.) 


ESCENA  XII 
Las  mateixas,  y  PERE  y  LLUISETA,  y  més  tart  RITA. 


Pere      Ja  li  has  dit  al  Maginet,  eh? 

Lluís.    Si! . . .  ( Somiquejant.) 

Pere      Bueno,  bueno;  no  somiquis!...  Y  qué  te 

ha  dit? 
Lluís.    Que...  bueno. 

Pere  Bueno?...  jBueno!...  {Ah  un  arronsament 
d[  espatllas.)  (^Cóm  marxa  aixó?...  (A  las 
donas.)  Que  feu  gayres  cocas? 

Jano.  Jo  cap;  més  m'  estimo  esmersar  la  pas- 
ta en  pà. 

(Las  altras  àonas  contestaran:  Jo  una. 
Jo  dugas.) 

PoNA      Jo  dugas:  una  ensucrada  y  una  altra  ab 

espinachs  y  ceba  y  mitja  dotzena  de  llon- 

sas  de  pobre:  arengadas! 
Pere      Vianda  saludable!  Pochs  pobres  troba- 

réu  que  pateixin  d'  aquest  mal  que  'n 

diuhen  dolor  d'  estómach. 
PoNA      Aixó  es  malaltia  de  rich. 
Jano.     El  Sr.  Rector  diu  que  també  'n  pateix. 
Pere      Li  deuhen  agradar  las  viandas  fortas. 

( Vè  Rita  portant  un  feynador  tapat  ah 

mi  tovalló.) 
Rita       Deu  vos  guart  de  mal!... 
Lluís.    Bon  dia,  Rita! 
Jano.     També  sou  de  las  nostras  avuy? 
Rita      Ja  veuràs;  vé  com  vé 
Lluís.    Que  portéu  la  coca  llesta? 
Rita      Sí,  Lluiseta. 

Lluís.  Donéumela,  que  la  portaré  allà  dintre. 
Rita      Té,  bona  minyona. 

Li  dona*l  feynador,  que  Lluiseta  entrarà  al  departa- 
ment del  forn.  Pere,  tot  fent  el  desentès,  la  mira  de 
reüll,  y  al  últim  se  'n  va  darrera  Lluiseta  tot  dihent: 

Pere      (iQuina  llàstima,  tan  gotjot  que  fa  en- 
cara!...) 

PoNA      (Ap.  d  las  donas.)  Sembla  que'l  Pere  T 

ha  rebuda  molt  fredament. 
Jano.     Oytal!  .. 

Rita      Qui  pasta  més  de  segonas  avuy? 

PoNA      Crech  que  ja  som  totas  aquí. 

Jano.     La  Cinteta,  també. 

PoNA      Ah,  sí!...  la  Cinteta. 

Rita       Aquell  malandandu'f 

PoNA      No  us  heu  portat  may  bona  voluntat 

vos  y  la  Cinteta. 
Rita      No  ha  sigut  sant  de  la  meva  devoció. 


ESCENA  XIII 

RITA,  PONA,  JANOTA,  LLUISETA  y  MAGINET,  que 
porta  las  llaunas.  Pona,  Janota  y  las  altras  donas, 
durant  tota  aquesta  escena  y  la  següent,  entraràn  y 
surti  ràn  del  departament  del  forn ,  ahont  hi  portaràn 
los  feynadors  ab  las  cocas  y  tot  lo  demés. 

Magí.     Hola,  mare!... 

Rita      Tiï  ets  aquí?...  No  t'  hi  sabia. 

Lluís.    Ha  portat  carquinyolis  al  forn. 

Magí.  Y  encara  tiuch  de  tornar.  Pren  un  car- 
quinyoli, Lluiseta. 

Lluís.  Pot  ser  te  renyarían  si  '1  trobavan  à 
faltar. 

Rita       Prenlo,  dona;  qo  li  desprecíis. 
Lluís     Vaja,  donchs;  el  prench. 

[Ne  pren  un  y  se'l  menja.) 
Magí.     Y  sí,  dona;  encara  que  estiguém  renyits. 
Rita      Què  dius?...  Bah!.  .  renyinas  d'enamo- 
rats. 

Magí.     No,  mare;  m'  ha  donat  las  dimisorias. 

Lluís  .    No  '1  creguéu ! . . .  Es  que. . . 

Rita      Ah!...  Aixís  hi  hà  algo. 

Magí.     A  casa  vos  ho  esplicaré,  mare. 

Lluís.    Tú  te  'n  guardaràs  prou  de  dir  res! 

Rita      Y  per  qué  iio  m'  ho  ha  de  dir? 

Lluís.    Perquè  es  una  tonteria  del  pare  que... 

Magí.  Jsl,  ja,  ja!...  No  vols  que  jo  li  digui  y  tú 
li  vas  dihent  de  mica  en  mica. 

Rita      Digas,  digas,  Lluiseta. 

Magí.  Me  'n  vaig,  que  pensaran  que  m'  hi  per- 
dut... y  cóntali  tot,  sents?...   {S' enva.) 


ESCENA  XIV 


Los  mateixos,  meuos  MAGINET,  y  aviat  PERE 


Rita      ^Qué  heu  tingut? 
Lluís.    Ab  ell  no  res, 
Rita      Y  ab  ton  pare? 

Lluís.  Tampoch  res;  pero...  no  sé...  m'ha  dit 
que...  veuria  ab  gust  que...  per  ara  sus- 
penguéssim iiostras  relacions. 

Rita      Ay,  ay!...  Si  que 's  estrany!.,  y  per  qué? 

Lluís.  Per  aixó  'm  sembla  que  no  serà  res  més 
qu'  una  raresa  del  pare. 

Rita       Pero..  calla,  aqui  vé.  {A  Pere  qne  toma.) 

Escolta,  Pere:  qué  'm  diu  la  Lluiseta, 
que  diu  que  Ir  has  dit... 

{Lluiseta  s' aparta^  deixantlos  sols.) 

Pere      Qué?...  {j^ent  lo  desentès.) 

Rita  Aixó,  de  que  no  volías  qu'  ella  y  '1  Ma- 
ginet!... 

Pere  Ah,  sí!...  Veuràs^  v^euràs!...  Aquest  pa- 
rell de  xicots...  (isabs?...  {No  sabent  qué 
dir.  Pona  y  J anota  se  trohan  en  escena.) 

PONA      Janota;  ajudam  à  portar  aquest  cove. 

Jano.     Prou!...  Agafa.  (Z'  eniran  d  dintre.) 

Rita       Qué?...  Digas!... 

Pere  Son  canallota  encara.  El  teu  tot  just  ha 
acabat  ï  aprenentatje  y... 


—  22  — 


Rita  Yqué?.  ..  No  vol  dir  aixó  que 's  tingan 
de  casar  à  corre-cuyta;  pero  no  sé  '1  per 
qué  han  de  rompre  las  sevas  relacions 
amorosas. 

Pere  Com  que  t'  hi  sentit  à  dir  més  d'  una  ve- 
gada, qu'  una  volta  'l  Maginet  acabés  V 
aprenentatje  volias  portarlo  à  Barcelo- 
na pera  perfeccionarse  en  V  ofici  de  con- 
fiter... 

Rita      Sí^  y  li  portaré!  y  qué? 

Pere      Que  aixó  d'  estar  separats  ..  ^sabs?.., 

Rita      Millor!...  No  dius  que  son  joves  encara? 

Pere      Sí...  sü...  Aixó  mateix!...  sí! 

Rita  Donchs,  entra  en  lo  teu  plan  y  en  lo 
meu.  Quedant  la  Lluiseta  aqui,  estimant- 
sela  ell  com  se  V  estima,  no  serà  fàcil 
qu^  se  m'  esgarrihi  darrera  d'  alguna 
mala  mossota  de  ciutat. 

Pere  No...  sí!...  en  aixó,  sí;  tens  rahó  sobra- 
da!... ja  ho  crech;  pero...  ja  veuràs;  no 
es  aquesta  ocasió  de  parlarho,  perquè... 
calla;  ve  la  Cinteta. 


ESCENA  XV 

RITA.  LLUISETA,  PONA,  JANOTA,  PERE  y  CINTETA, 
que  ve  ab  lo  feynador  y  deaiés  utensilis. 

CiNTE.  Deu  vos  dó  bon  dia!  (Va  d  la  taula  hont 
deixa  lo  qiit  porta.) 

PoNA      Y  bonhora,  Cinteta! 

Rita       (Me  sembla  que  's  un  altre  '1  motiu.) 

Pere  (jReira  de  bet  sangrat!...  Vaja,  que  fa 
gotjot  encara!) 

Jano.  Qué  diuhen  de  nou  pel  poble,  Cinteta, 
tú  que  tot  bo  Sribs? 

CiNTE.  Uy,  uy,  uy!...  No  'n  diuhen  pocas  de  co- 
sas!...  Ara  mateix  hi  sapigut  que  la  Ma- 
lena  Corraló  y  la  Cristina  Pops,  han 
tingut  unas  batussas  que  diu  que  hi  ha 
anat  tot. 

PoNÀ      Bé  semblavan  prou  aniigas. 

Jano.     Donchs,  qué  han  tiugut? 

CiNTE.  El  Pere  deu  saberho,  que  diu  que  las 
disputas  han  comensat  aqui  al  forn. 

Pere  Una  tontería  que  ha  vingut  de  si  jo  pas- 
to aixó  y  tú  alló^  y  de  si  '1  meu  pà  es  pà 
y  '1  teu...  coca.  Veusho  aquí. 

Lluís.  Y  la  pobre  Cristina  ha  rebut  un  raal  tan- 
to  que  me  li  ha  deixat  un  ull  vestit  de 
vellut. 

Rita  No  sé  cóm  hi  hà  personas  que  tan  aviat 
s'  enfilin  y  's  barallin  per  tonterías,  y  se 
insultin  de  la  manera  qu'  ellas  ho  han  fet. 

PONA      Que  las  heu  vistas  las  barallas? 

Jano.     Hi  erau?...  jQuina  sort! 

PoNA      Vinga,  vinga;  conteho!... 

[Totas  ta  rodejàn^  excitantïa  à  que  Jio  conti.) 

Rita  Veus'aquí  que  jo  venia  cap  al  forn,  quan 
al  passar  pel  carrer  de  cala  Malena,  hi 
vist  devant  de  casa  seva  un  grupo  de 
donas  y  canalla,  cridant,  rihent  y  xis- 
clant de  la  manera...  que  las  donas  sa- 
bém  fer;  y  al  mitj  del  grupo,  la  Cristina 
y  la  Malena,  escabelhidas  y  ab  els  ulls 
esparverats,  que  s'  esta  van  barallant. 

PoNA      Que  devia  ser  bonich! 

Jano.     Y  que  m'  hauria  agradat  serhi! 

Lluís.    Donchs  à  mí,  nó  m'  hauria  agradat! 

CiNTE.  Oh,  sí,  que  diu  que  ha  anat  repicat  de 
alló  que  's  diu! 

PONA      Y  qué  més,  qué  més,  Rita? 

Jano.     Anéu  dihent! 

Rita  Jo  m'  hi  acostat  al  grupo;  y  al  sentir  las 
paraulotas  que  surtían  d'  aquellas  bocas 
d' infern,  y  al  contemplar  aquell  parell 
de  fúrias  que  s'  esbatussavan  sense  pie- 
tat, me  n'  hi  donat  tanta  vergonya  y 
m'  ha  causat  pena  tanta_,  que... 

PoNA      Qué  heu  fet,  qué  heu  fet,  Rita? 

Rita  Hi  passat  de  llarch,  sense  volguer  veu- 
rer  ni  sentir  res  més. 

Las  donas,  que  escoltavan  ab  gran  atenció  é  interès, 
se  quedan  totns  desiliisionadas.  separantse  del  cos 
tat  de  Rita. 

Pere      Has  fet  molt  santament,  Rita! 
Lluís.    Jo  hauria  fet  igual! 
PONA      Me  pensava  qui  sab  lo  que  anavau  à 
contar! 

Jano.     Ay!^.  qu'  heu  sigut  ruca!... 

CiNTE     (Quma  gatamaula  que  n'hi  hà  d'aquesta! 

Rita      Donchs,  qué  voliau;  que  hagués  tirat 

llenya  al  foch,  com  feyan  las  altras  ba- 

docas? 

PoNA      No!...  veure  lo  que  passava. 

Jano.     Y  ara  ens  ho  hauríau  pogut  esplicar! 

CiNTE.    Ja  us  ho  contaré  jo,  que  à  mi  m'  ho  ha 

esplicat  1^  Pepa  Gravada,  que  diu  que 

hi  era. 

PoNA      Veyàm,  digas,  digas!... 
Jano.     jAy,  filla,  que  m'  agradarà!... 

{^La  rodejan  ah  curiositat.) 
Pere     Enllestir  hauríau  de  fer,  que  ja  tinch  el 

forn  à  punt. 
PoNA      Esperéuse  una  miqueta,  home! 
Pere      Donchs,  quan  deixéu  la  llengua  en  va- 
ga, ja  avisaréu. 
Rita       Per  estona  'n  tens,  Pere. 
CiNTE.    Anéu,  home!...  Ja  venim  desseguida! 
Pere  entra  al  departament  del  forn.  Rita  y  Llulseta  se 
han  quedat  separadas  del  grupo 


ESCENA  XVI 
,  Los  mateixos,  menos  PERE 

PoNA      Digas,  digas,  Cinteta! 

CiNTE.  La  Malena  diu  que  s'  estava  la  més  tran- 
quila  à  la  porta  de  casa  seva,  menjant 
coca  ab  espinachs  y  arengada,  quan  hi 
arriba  la  Cristina,  y  sense  ni  dirli,  Deu 
te  guart  bèstia,  me  li  plantifica  una  so- 
lemne bofetada! 

Jano.     Vaya  un  saludo! 

CiNTE.  La  Malena,  un  cop  refeta  de  la  sorpre- 
sa, iplaf!...  me  li  planta  '1  tros  de  coca 
à  la  cara  y,  je,  je^  je!...  ja  'm  teniu  la 
cara  de  la  Cristina  tota  plena  d'  espi- 
nachs!...  Je,  je,  je!... 

{Grans  riallas  de  totas  las  del  gnipo.) 

PONA     iQuina  fila!... 

Jano.     íY  que  m'  hauria  agradat  veurho!... 

CiNTE.  Lo  més  bonich  ha  sigut  que  diu  que  la 
arengada  li  ha  quedat  enredada  ab  els 
cabells  y  li  queya  penjant  per  la  galta 
com  una  arrecada!...  Je,  je,  je!... 

[Ho  celebran  ah  grans  riallas.) 

PONA      i  Quina  fatxa!... 

Jano.     ;Que  m  hauria  fet  riure!... 

Rita       Ves,  ab  qué  disfrutan! 

Lluís.    Y  que  'n  son  de  pocas  penas! 

CiNTE.  Y  després,  ja  hi  han  sigut.  No  ho  pre- 
guntis lo  que  s'  han  dit! 

PONA      Deu  haver  surtit  tot! 

CiNTE.  No  ho  preguntis!...  Lo  que  es  y  1  que  no 
es!...  Fins  diu  que  ha  surtit  al  sol,  lo  que 
acostuma  estar  sempre  amagat  à  la  som- 
bra!...  Je,  je,  je!... 

PoNA  Es  k  dir,  que  hi  ha  hagut  teló  eolayre 
ytot?... 

CiNTE.  jSí,  filla,  sí!...  Ja  pots  contar!...  Fins 
han  pogut  veure  que  la  Cristina,  en  lloch 
de  lliga-camas,  porta  dos  trossos  de  ve- 
ta!... Je,  je,  je!... 

Jano.  jAv,  filla!...  y  que  m'hauria  agradat 
veurho!... 

(Estan  una  estona  que  no  /ant  més  que 
riure.) 

Rita       \  Pocas  vergony as ! . . . 

Lluis.^   iQuina  mena  de  gent! 

PONA      Y  qué  més;  qué  més?.  . 

CiNTH.  Com  la  cosa  s'  anava  engrescant  de  ma- 
la manera,  las  han  tingut  de  descom- 
partir;  que  diu  que  'Is  hi  ha  costat!... 

Jano.     Ja  ho  crech,  filla! 

CiNTE.    Y  un  cop  mitj  calmadas,  la  Malena,  ab 
molta  arrogància,  ha  dit! . . . 


ESCENA  XVII 

Los  mateixos,  3'  MALENA,  que's  presenta  à  la  por- 
ta del  foro,  ab  lo  mocador  del  cap  caigut  à  las  espai- 
Has,  despentinada  y  la  roba  una  mica  descomposta. 
PERE  quan  s' indiqui, 

Male.    Es  aqui  la  Cinteta?... 
CiNTE.    Eh?...  (Sorpresa.) 
Rita       j La  Malena!... 
CiNTE.    Qui 'm  demana?... 
Male.     Jo!...  iVina  'm  aquí!...  (Va  per  agafaria 
pel  bras.) 

CiNTE.    jNo  'm  toquis!...  y  digas,  qué  vols! 

Male.  Vinch  per  dirte,  que  'ts  una  xerrayre  y 
valenta  embustera  y  poca  vergonya! 

Rita  {Ap.  à  Lluiseta.)  Lluiseta,  corre!...  Di- 
gas  à  ton  pare  que  vingui! 

{Llmseta  va  d  hiscarlo,) 

CiNTE.  Y  quins  motius  t'  hi  donat  per  tractar- 
me  tan  malament? 

Male.  Si  tothom  t'  hi  pot  tractar,  perquè  de  tot- 
hom mal  parla  la  teva  llengua  verinosa! 

CiNTE.    Tú  diràs  lo  que  hagi  dit  de  tú. 

Male.  Tan  poca  memòria  tens?...  Qué  li  vas 
dir  à  la  Cristina,  de  si  al  pà  que  jo  pas- 
tava hi  barrejava  farina  de  guixas?... 

CiNTE.    Y  tot  aixó  es  lo  que  sabs  que  hi  dit  de  tú? 

Male.     jReira!...  jNo  sé  quin  Deu  me  deté!... 

(  Volen tse li  tirar  à  sobre.  Venen  Pere  y 
Lluiseta.) 

Rita       j  Malena!... 

Pere      jQué  's  aixó!...  Ja  hi  torném  à  ser?... 
CiNTE.    Si  ho  vaig  dir,  va  ser  perquè  '1  moliné 

del  Molí  Baix  m' ho  va  dir  que  n'  hi  ha- 

vías  portat  à  moldre  de  guixas. 
Male*    Sí  que  n'  hi  vaig  portar;  pero  eran  per 

fer  farinadas  pels  porchs!...  que  son  més 

personas  que  tú! 

CiNTE.    Si  has  vingut  per  insultarme,  trobaràs 

sabata  en  ton  peu! 
Pere     Prou! . .  No  estich  per  més  rahons  à  casa! 
Male.    Si  tú  no  has  fet  altra  cosa  en  ta  vida 

que  maltractar  à  tothom! 
Jàno.     Ara  m'  agrada,  ara!... 
CiNTE.    Que  jo  maltracto? 
Male.    Sü...  à  tothom!...  y  dius  lo  qué  es  y  1 

quó  no  es! 
Rita      Malena,  dona;  déixala  estar! 
CiNTE.    Qué  voléu  vos!...  Mngú  us  hi  demana! 
Male.    Donchs,  li  demano  jo!...  Rita:  sapiguóu 

que  també  de  vos  ha  mal  parlat  la  seva 

mala  llengua! 
Pere      Ay,  ay,  ay!...  que  aixó  s'  embolica!... 
Jano.     Ara  và  bé,  ara!... 

Rita       Que  ha  parlat  mal  de  mí?..  Bueno!  Men- 

tres  no  'm  diga  cul-d'-oUa... 
Male.    Es  que's  molt  gros  lo  que  ha  dit  de  vos! 
Rita      Y  qué  ha  dit?... 

Male.    Que  hi  hà  nits  en  que  un  home  entra  à 

casa  vostra  per  la  porta  del  hort! 
(Rita  queda  espalmada,  mirant  ficso  d 

Cinteta,  que  aguanta  la  mirada  al  descaro ^ 
Pere      Ja  ha  petat  la  bomba! 
Lluís.    í Jesús!...  j Jesús!... 
PoNA      (jMiréus  la  gata  maula!...) 
Jano.     (^Me  sembla  que  riurém!...) 
Rita      (Acostanlseà  Cinteta,  ah  calma  aparent.) 

Es  veritat  que  has  dit...  lo  que  acaba  de 

dir  la  Malena?... 
CiNTE.  Sí! 

Rita       Y  dihentho...  es  que  ho  sabs  de  cert... 
(iveritat?... 

CiNTE.    Tan  cert...  que  jo  mateixa  ho  he  vist! 

( Moviment  de  sorpresa  en  las  donas.  Ri- 
ta fa  esforsos  per  agiiantarse.  Pausa.) 

Rita      Y...  ^iquan  ho  has  vist?... 

CiNTE.    Encara  no  fa  vintiquatre  horas:  aquesta 
nit  passada! 

Rita      {AcostantsM  més.)  Aixó  es  una  vil  calum- 

nia  que  no  's  contesta  d'  altra  manera... 

que  aixís!...  (Li  dona  una  dofetada.) 
CiNTE.    Oh!...  {Atur dida.) 
Male.     jBen  fet!... 
Pere  iRita!... 
Lluís.    jQué  heu  fet,  Rita!... 
PONA      iQuina  bofetada! 
Jano.     M  la  de  Malcos! 

Cinteta  ha  quedat  aturdida  Rita,  ab  tota  serietat,  se 
aparta  del  costat  de  Cinteta,  rodejada  de  Pere  y  Llui- 
seta.  Las  demés  donas  han  quedat  sororesas.  Cinteta, 
al  referse,  fora  de  sí  va  per  tirarse  à  sobre  de  Rita, 
pero  las  donas  la  detenen.  Crits,  xiscles  y  exclama* 
cions  de  totas 

CiNTE.  Ah!...  remaleída!...  Vina,  que!... 

PONA  Cinteta!... 

Jano.  Sossegat,  dona!... 

CiNiE.  iDeixeunie  anar!... 

Male.  Je,  je,  je!...  {No  paraiit  de  riure.)  \'^o  \di 

deixéu...  y  apartéu  las  criaturas!... 

Pere  f Procurant  cahiarlas .)  No  vull  escàndol 

à  casa!... 

CiNTE.  iDeixéume,  que  la  vull  reventar!... 

PoNA  Pero,  dona!... 

Pere  iCinteta!...  iProul...  jOrdre!... 

Male  Je,  je,  je!...  iCuidado^  que  mossega!... 

Cinte.  i  La  mataré!....  iLa  mataré!. 

Totas  cridan  fins  à  no  arribarse  à  entendre.  Pere,  ve- 
3'ent  la  impossibilitat  de  calmarlas,  acut  à  la  següent 
estratag-ema:  Surt  del  grupo  y  corrent  cap  al  foro, 
agafa  una  escombra ,  y  ab  ella  va  pegant  cops  à  terra 
com  si  perseg-uís  una  rata,  tot  dihent,  cridant; 

Pere      Aqui!..  jUnarata!..  juna  rata!...  Aquí!.. 

Al  sentir  lo  de  la  rata,  se  dispersan  totas  enfilanse  pels 
banchs  y  las  cadiras,  fent  grans  xiscles  y  ajupintse 
las  faldillas  entre  camas,  quedant  en  ia  disposició 
següent:  Rita  y  Lluiseta,  abrassadas,  s'  han  quedat 
en  primer  terme  esquerra  arrambadas  à  la  paret; 
Cinteta  y  Malena,  dalt  d'  un  mateix  banch  à  la  dre- 
ta, resguardantse  l'una  ab  r  altra  casi  abrassadas; 
las  demés  també  convenientment  dalt  de  cadiras;  y 
Pere  queda  sol,  dominant  la  situació,  al  mitj  de  la 
escena  ab  la  escombra  à  la  mà  y  rihent.  Quadro. 

Pere  Miréulas!...  Lo  que  no  hauria  pogut  lo  - 
grar  una  companyia  de  civils,  ni  tots  els 
mossos  de  r  esquadra,  ho  ha  lograt... 
jun  ratoli  imaginari!...  Ja,  ja,  ja!...  Mi- 
réu!...  Las  dugas  més  enemistadas,  jun- 
tas!...  Aixís  son  las  donas!...  Ja,  ja,  ja!.. 

ESCENA  ÚLTIMA 

Los  mateixos,  y  MAGINET,  que  porta  llaunas  ab  pas- 
tas,  queda ntse  sobtat  à  la  porta. 

Magí.  jAy,  ay!...  Sembla  1  cementiri  de  Don 
Juan  Tenoriü! 

Male.    No  hi  ha  cap  rata?...  Je,  je,  je!... 

PoNA      Quin  plaga  que  n'  hi  ha  del  Pere!... 

{Totas  laixan  rihent.) 

Rita       Noy,  Maginet;  vina!...  Deixa  aixó!... 

{Per  las  llaunas^  que  deixa  d  la  taula.) 

Magí.     Qué  vos  passa  mare?... 

Rita  Aqui  s'  ha  dit  una  cosa,  que  taca  V  hon- 
ra de  ta  mare,  y  avans  de  que  ho  sàpi- 
gas  per  boca  d'  altre,  t'  ho  vull  dir  jo. 

Magí.  Per  endavant  vos  dich,  mare,  que  no 
crech  lo  que  hagin  pogut  dir. 

Rita  Ha  dit  aquesta  dona,  {Senyalant  d  Cm- 
teta.)  que  algunas  nits  ha  vist  entrar  un 
home  à  casa  per  la  porta  del  hort. 

{Maginet  queda  sobtat.  Els  demés  paran 
gran  atenció.) 

CiNTE.  Sí!...  Y  que  à  la  nit  passada  hi  ha  en- 
trat també. 

Rita      Aixó,  fill  meu,  es  una  vil  calumnia!... 

jT'  ho  juro  per!...  ^ 
Magí.     {InterTompenila.)'^^  ]\xy^\x^  m^Yç^\...  (Ab 

sentiment.)  Perquè  es  veritat! 
Rita       jQué  dius?...  i  Jesús,  Deu  meu!...  {Ab  es- 

pantj  tajpaMse  la  cara  ab  las  mans.) 
Lluís.    í Que 's  veritat!...  {Ab  congoixa.) 
Pere     Ja  no  hi  ha  dupte!... 

Totas  las  deaiés  donas,  fent  una  exclamació  de  sorpre- 

sa,  se  quedan  mirantse  1'  una  à  1*  altra  ab  gran  ex  - 
tranyesa.  Comprenguis  la  serietat  de  la  situació. 
Pausa. 

Magí.     Perdó,  mare!...  jErajo!... 
Rita       íTú!...  jAb!...  {Ah  sorpresa,) 
Lluís.    jEra  ell!...  {Ah  alegria,) 
PeíIE      Ell?...  {Extranyai}) 
CiNTE.    (íEll,  diu?...  {Diiptant.) 
Male.    (^Que  's  ell?...  {Sorpresa,  com  iotas  las  de- 
més donas.) 

Magí.  Com  no  'm  deixavau  surtir  à  las  nits, 
algún  dia,  d'  amagat  vostre,  prenia  la 
clau  de  la  porta  del  hort,  y  quan  erau 
al  llit,  jo...  me  'n  anava  un  rato  al  café. 

Pere      Ja  està  aclarit  el  misteri! 

Rita       íHeu  vist  quin  modo  de  comprométem! 

Magí.     j Perdó,  mare!...  {Agenollantse.) 

Rita      Merèixer ías  que!...  {Amenassantlo .) 

Lluís.    Rita!..'.  {Interposantse.) 

Pere      Perdónal,  dona!... 

Magí.     No  hi  tornaré  més!... 

Rita  Aixecat!...  Y  d' avuy  endavant,  quan 
vulguis  surtir  al  vespre,  m'  ho  demana- 
ràs^ y  't  donaré  la  clau. 

Pere  Faràs  molt  ben  fet,  que  ja  es  prou  gran 
per  aixó. 

Magí.  Vos  prometo  que  no  més  surtiré  per  ve- 
nir à  festejar  la  Lluiseta.  {Acostantshi,) 

Lluís.  Si,  sí!...  perquè  ara  '1  pare  ja  ho  voldrà, 
(j  veritat?... 

Pere      Veurém,  veurém!...  Tot  dèpendirà  de... 

{S' acosta  als  dos  joves,  enrahonant  ah  ells.) 
Rita       Cinteta!...  Tenías  rahó;  pero  jo  també'n 

tenia.  Entrava  un  home  à  casa...  y  ha 

resultat  qu'  era  1  meu  fill. 
Male.    Lo  mateix  que  ab  la  farina  de  guixas: 

veritat  que  'n  vaig  fer  moldre,  pero  era 

per  donar  als  tocinos,  nó  per  pastar. 
Pere      Aixó  v^ol  dir  que  moltas  vegadas  las  apa- 

riencias  enganyan. 
CiNTE.    Tots,  tots  teniam  rahó;  pero  lo  que  's  la 

bofetada  ningú  me  la  treurà  de  sobre. 
Rita       No  puch  fer  més  que  demanarte'n  perdó. 
CiNTE.    Que  us  concedeixo  de  tot  cor. 
Rita      Jo  t'  ho  agraheixo,  Cinteta. 
Pere      Ja  us  heu  arreglat?...  Donchs,  ara  entro 

jo.  Rita:  si  venia  1  cas  de  que  aquest 

parell  de  xicots  nostres  se  enmaridessin, 

(iab  qui  viurían? 
Rita       Vaya  una  pregunta!..  Ab  mi!  No  deixía 

surtir  al  meu  de  casa  per  una  estona,  y 

voldrías  que'l  deixés  anar  per  sempre?... 

Ni  pensarho,  Pere! 
Pere      Y't  sembla  si  estarà  gaire  bé,  que  jo  'm 

quedi  sol  com  un  mussolot? 
Rita       Fill...  no  sé  qué  dirthi! 
Pere      Jo  sí  que  ho  sé  qué  dirhü...  Míram  bé: 

qué 't  sembla  la  meva  persona,  es  de 

recibo? 
Rita      Qué  vols  dir?... 

Pere  Toca,  toca...  Soch  de  bona  llenya;  tot 
teya!...  No  faig  tan  gotjot  comtú;  pero, 
vaja,  passo  pel  joch. 

Rita      Pot  ser  voldrías  que... 

Pere  Sí,  dona^  sí!...  Que't  convertissis  en  Ri- 
ta Pastera. 

CiNTE.    Fora  un  gran  pensament! 

PoNA      Lo  millor  que  podríau  fer! 

Male.    Vaja^  Rita;  un  cop  de  cap! 

[Rita,  avergonyiclay  no  contesta.) 

Magí.     Marel...  {Suplicant.) 

Llúis.    Rita!...  Volguéume  ésser  mare!... 

Rita       \Yú\í\.  mQN?í\...  {Obrintlils  hrassos.) 

Lluís.    íMarel...  {Alrassantslii.) 

{Tots  esclatan  en  alegres  aclamacions.) 

Pere  {Fe^it  fer  silenci.)  Desde  avuy,  al  forn 
del  Pere  Pastera,  mana  la  Rita,  no  ma- 
na '1  Pere! 

A  e.ttï  iiolari  ó  nii.*»  capitol.H  iiiatri- 
moiiiaU  desfets,  sayiiete  de  costums 
catalauas,  en  un  acte  y  en  prosa.    ...    1  Pessetn. 

Alioiit  meiios  se  pensa...,  comedieta  en 
un  acte  y  en  prosa.  ,  .1  id. 

h)n  Paa  de  la  Grralla  ó  la  festa  m»- 
jor  de  la  vila,  saynete  de  costums  popu- 
lars vendrellencas,  en  un  a(;te  y  en  prosa.  .    1  id. 

Sjluyta  de  caeiclis  ó  la  elecció  de  re- 
l>;i<lors,  saynete  de  malas  costums,  en  un 
acte  y  en  prosa  1  id 

i^a  II ii  dels  Igiioceiits  ó  los  mniiíei- 
pals  bnrlats,  saynete  en  un  acte  y  en 
prosa  l  id. 

Jia  Agencia  d' en  l'ep  Carrillo,  say- 

uete  en  un  acte  y  en  prosa  l  id. 

JLo  carro  del  ví,  quadro  de  costums  vila- 
tanas,  en  un  acte  y  en  prosa  1  id. 

Oe  venda  en  la  llibreria  de  A.  López,  R«rabla  del  Mitj, 
20,  Barcelona,  y  en  las  principals  llibrerías. 


